Rohelise Kooli töörühma koosolek

05.03.2020

Osalesid: Siiri, Kristi K, Liina, Jaana

**Päevakorrapunktid:**

* Rohelise Kooli III võrgustikuseminari tagasiside.
* Lühike ülevaade kogutud nõude kasutamisest aastapäeva laadal.
* Rääkida märtsi ja aprilli kampaaniatest (tervis, liikumine, transport jms).
* Perepäeva koosolekule sisendi andmine 12.03.2020
* Rohelise Kooli lipu taotlemise hetkeseis, tähtaeg 30.04.2020
* Arutada, mis (kuu)päeval saab alati kohtuda.

**Otsused:**

* 02.03.20 toimus Rohelise kooli III võrgustikuseminar. Korraldaja Tartu loodusmaja, toimumise koht Kadrioru Saksa Gümnaasium.

Seminaril räägiti Tartu loodusmaja näitel erinevate ressursside kasutamisest haridusasutustes ja arutati, kuidas säästa vett, energiat, paberit jm ressursse. Kuidas teha keskkonnasõbralikumaid valikuid igapäevastes tegevustes: keskkonnasõbralikud hanked, energiasäästujuhised jm.

Seminarist osavõtt oli koolile Rohelise kooli lipu taotluse protsessis määrav. Lisaks pole me veel teinud oma koolis ressursikulu analüüsi, seetõttu seminaril saadud teadmised on olulised. Seminaril räägiti ka ürituste keskkonnasõbralikumaks muutmisest, toodi erinevaid näiteid.  
Üheks ressursisäästu võimaluseks on kindlasti ka elektrienergia kokkuhoid, mida LED-lambid edukalt võimaldavad. Samas on avalikkuses palju negatiivset vastukaja nende lampide kasutamise osas. Valgus on seotud meie tervisega. Seminaril andis LED-lampidest ja ekraanidelt kiirguva sinise valguse mõjust silmadele ülevaate silmaarst. Anti soovitusi, kuidas hoida laste silmi.

**Otsustati** teha ressursikulu analüüs järgmises õppeaastas. Soovime saada antud õppeperioodi ressursikulu (vesi, küte, elekter), sh näidud.  
Selleks uurida Viimsi haldusjuhilt Andrus Villemsonilt, millised on võimalused küttesüsteemi reguleerimisel ning andmete kogumisel.

* Randvere kooli sööginõude kogumise kampaania ja ühekordsete nõude asendamine üritustel on keskkonnasäästlik mõtteviis ja tegu, mis oli toodud ühe näitena 02.03 toimunud Rohelise kooli võrgustikuseminaril. Kooli aastapäeva kohvikus 20.02 olid kasutusel ainult kampaania korras kogutud nõud.
* Märtsikuu teema: Tervis ja heaolu, toit – kätepesu, toit (taldrikureegel, toidu raiskamise vähendamine) ning püüd teha koostööd tervise nõukoguga.

Kooliõde Anna alustas märtsis klasside kaupa õpilastele kätepesu tehnika õpetamist, kuidas käsi pesta. Räägib pesemise vajalikkusest ning sagedusest ja millele tähelepanu pöörata.

Koolis on paigaldatud rühmaruumides ja sööklas „tervisejaamad“ , st on vajadusel võimalik puhastada käsi antiseptilise ainega.

Kristi K suhtleb Margitiga tervisenõukogu plaanide osas.

**Otsustati**, et kui tervisenõukogu on valmis koordineerima, siis toimub traditsiooniline SALATIPÄEV märtsi lõpus. Aprilli ja mai tegevusi otsustati arutada järgmisel koosolekul.

* Perepäeva koosolekule 12.03.20 sisendi andmine sõltub tegevusest ja perepäeva ülesehitusest.

**Otsustati**, et Rohelise kooli sisend perepäevale on taaskasutuse ja Rohelise kooliaia töötoad.

* Rohelise kooli lipu taotlemise tähtaeg on 31.03.2020.

Hetkel on Liina koos Hannaga täitmas taotlusvormi. Puudu on linke pildimaterjalidega, mis tõendavad projektides osalemist. Taotlusvormis on tingimus, et meedias peab olema kajastatud kooli osalemisest Rohelise kooli programmis.

Rohelise kooli facebook´i grupi kasutamise aktiivsus on madal, mistõttu on keeruline täita ja esitada taotlust Rohelise kooli lipu saamiseks. Kristi K tegi pöördumise personalile veebruari alguses. Paraku tagasiside olematu. Oluline, et dokumenteeritakse pildimaterjalina kõiksugu tegevust, mis haakub Rohelise kooli teemaga: kooliõu, meri ja rannik, elurikkus ja loodus, vesi, prügi, tervis ja heaolu, globaalne kodakondsus, transport, energia, toit, jäätmed, kliimamuutused.

Meedias pole me Rohelise kooli programmis osalemisest ja rohelise lipu taotluse soovi, tegevusi kajastanud.

**Otsustati**, et Liina osaleb 10.03 nädala tervituskoosolekul ja teeb üleskutse klassijuhatajatele liitumiseks RK facebook grupiga ning ärgitab jagama pildimaterjali õppekäikudest ja üritustest. Lisaks võtab Liina ühendust Viimsi Teatajaga ning üritab koostöös vallaga kajastada tegevust kohalikus meedias aprillis.

* Meeskonna koosoleku kindla kuupäeva määramine on keeruline töö spetsiifika tõttu, aga päev on eelistatult neljapäev.

**Otsustati**, et kokkusaamine toimub vastavalt vajadusele, aga mitte vähem kui 1x kuus.

Järgmise **26.03** koosoleku teemad:

* Transport ja liikumine (aprill) – kiiver kui ohutu liiklemise tähtis osa (kaardistame hetkeseisu, võrdleme sügise küsimustikuga), kooli liikumine (transport, alternatiivid, küsitlus), võimalik koostöö tervise nõukoguga, liikumine koolipäeva jooksul (tunnis ja vahetunnis).
* 30. mai Perepäeva üritus – täpsemad plaanid ja tegevused lähtuvalt 12.03 arendusmeeskondade otsusest. Räägime edasi meie tegevustest selle elluviimisel (kas siis Tädu, töötoad vm)
* Rohelise kooli liputaotluse läbivaatus.